સુરત | સુમન હાઈસ્કૂલ નંબર 5 ગોડાદરા ખાતે વિજ્ઞાન, ગણિત અને પર્યાવરણ પ્રદર્શન યોજાયું હતું. જેમાં સુરત સાઉથ ઝોનની શાળાઓ દ્વારા 103 પ્રોજેક્ટ રજુ કરવામાં આવ્યાં હતાં. આ સ્પર્ધામાં આર.એમ.જી. મહેશ્વરી સ્કૂલ દ્વારા રજુ કરાયેલ સ્માર્ટ સિટી પ્રોજેક્ટને પ્રથમ સ્થાન મળ્યો હતો. આ પ્રોજેક્ટને વિજ્ઞાન પ્રવાહના વિદ્યાર્થીઓ સાક્ષી શર્મા, વિકાસ સીરવે અને અન્ય વિદ્યાર્થીઓના સહયોગથી બનાવવામાં આવ્યાં હતાં. સ્પર્ધામાં કુલ 13,000 વિદ્યાર્થીઓએ ભાગ લીધો હતો.